સૌરાષ્ટ્ર ક્રિક્રેટ જગતે અનેક ચુનંદા ખેલાડીઓની ભેટ આપી છે. જામ રણજીથી માંડી રવિન્દ્ર જાડેજા અને જયદેવ ઉનડકટ સુધીના ખેલાડીઓ આપ્યા છે. આ સિલસિલો ચાલુ જ રહ્યો છે. સૌરાષ્ટ્રનો વધુ એક ખેલાડી હવે ભારતીય ક્રિક્રેટ જગતમાં કાંડાનું કૌવત બતાવવા આગળ વધી રહ્યો છે. ન્યૂઝીલેન્ડની ધરતી પર ૩ ફેબ્રુઆરીએ અન્ડર ૧૯ વર્લ્ડ કપમાં ઓસ્ટ્રેલિયાને હરાવીને ભારતીય ટીમ ચેમ્પિયન બની ત્યારે સતત ચોથી વાર આ ટાઇટલ જીતવાનો એક રેકોર્ડ સર્જાયો હતો. ગુજરાતીઓ માટે બેવડી ખુશીની વાત એ હતી કે આ ઐતિહાસિક જીતમાં એક ગુજરાતી ખેલાડી પણ હિસ્સો બન્યો હતો.